संभाग के तीन जिलों को ट्राइबल बेल्ट घोषित करवाने की मांग
संभाग के तीन जिलों को ट्राइबल बेल्ट घोषित करवाने की मांग
भास्करन्यूज | शिवगंज
मीनसेना जोधपुर संभाग के प्रतिनिधि लक्ष्मण मीना ने राज्य की मुख्यमंत्री वसुंधरा राजे सिंधिया को ज्ञापन भेजकर जोधपुर संभाग के सिरोही, जालोर पाली जिले को ट्राइबल बेल्ट घोषित कर अनुसूचित जाति, जनजाति में वर्ग के आधार पर आरक्षण दिलवाने की मांग की हैं। ज्ञापन में बताया हैं कि क्षेत्र में अनुसूचित जाति,जनजाति समाज के लोगों की आर्थिक स्थिति कमजोर होने के कारण शिक्षा के क्षेत्र में युवाजन पिछड़े हुए हैं। वहीं कोचिंग से वंचित होने से उच्च पदों पर चयन होना भी संभव नहीं होता है। इस वर्ग के लोगों को 12 प्रतिशत आरक्षण का प्रावधान है,लेकिन इन तीनों जिलों में भील, मीणा या गरासिया समाज से आज तक उच्च पदों पर किसी भी सदस्य का चयन नहीं हुआ है। उन्होंने मुख्यमंत्री से उच्च शिक्षा के लिए नि:श़ुल्क छात्रावास की व्यवस्था करवाने के भी मांग की।
दिव्यांगसमिति की बैठक कल
सिरोही|निशक्तविकलांग सेवा समिति बैठक सोमवार को सवेरे 10.30 बजे जिला मुख्यालय स्थित गांधी पार्क में जिलाध्यक्ष खेतसिंह पुरोहित की अध्यक्षता में होगी। जिलाध्यक्ष खेतसिंह ने बताया कि बैठक में दिव्यांगों की समस्याओं पर चर्चा की जाएगी।
hin_Deva hin_Deva bho_Deva hin_Deva hin_Deva hin_Deva